
DR.30.6.2010 5 

 
Pemindahan operasi dan aktiviti Jendela Islam kepada entiti tunggal yang 

berasingan daripada bank konvensional merupakan langkah paling sesuai untuk 
membawa kewangan Islam ke tahap yang lebih tinggi dalam masa yang singkat. 
Hasilnya 11 buah bank konvensional telah menaik taraf operasi Jendela Islam 
kepada sebuah Bank Islam berskala penuh.  Dasar ini sekali gus meningkatkan 
jumlah Bank Islam di Malaysia kepada 17. Penubuhan subsidiari Bank Islam dapat 
meluaskan skop perniagaan dengan menawarkan pelbagai produk kewangan 
Islam berlandaskan syariah dengan menggunakan sumber yang boleh dikongsi 
bersama. Inisiatif ini juga diperkukuhkan dengan usaha berterusan dalam 
memantapkan rangka kerja perundangan, pengawalseliaan dan syariah. Bagi 
memastikan sektor kewangan Islam dapat berkembang secara teratur dan pada 
masa yang sama kestabilan kewangan dikekalkan.  Kini aset perbankan Islam 
merangkumi hampir 20% daripada jumlah aset perbankan negara seperti mana 
yang disasarkan dalam Pelan Induk Sektor Kewangan 2001-2010. 

 Di samping itu kerajaan juga mengambil beberapa langkah strategik bagi 
memantapkan sistem kewangan Islam yang termasuk pertamanya pewartaan Akta 
Bank Negara Malaysia 2009. 

■1020 

Akta Bank Negara Malaysia 2009 mengiktiraf kewangan Islam secara 
jelas dan eksplisit sebagai sebahagian daripada sistem kewangan negara bagi 
meningkatkan lagi kedudukan Islam di Malaysia. Akta Bank Negara Malaysia 2009 
juga meletakkan Majlis Penasihat Syariah sebagai badan authority tertinggi bagi 
membuat keputusan berkaitan syariah dalam kewangan Islam. 

Keduanya, memperkasakan Jawatankuasa Syariah di dalam institusi 
kewangan Islam. Bagi memastikan institusi kewangan Islam mematuhi syariah 
sepenuhnya, peranan dan fungsi Jawatankuasa Syariah telah dipertingkatkan dari 
hanya memberi nasihat kepada bertanggungjawab dan melaksanakan keputusan 
syariah dan meneliti keseluruhan operasi institusi kewangan Islam tersebut. Di 
samping itu, bagi menyokong tugas Lembaga Pengarah dan Jawatankuasa 
Syariah, pengurusan kanan sesebuah institusi kewangan Islam menggalakkan 
budaya pematuhan syariah yang kukuh di dalam organisasinya termasuk 
melaksanakan amalan terbaik dalam tadbir urus syariah yang merangkumi semua 
aspek operasi institusi tersebut. 

Ketiga, pelaksanaan tanda aras kewangan Islam. Semenjak tahun 2004, 
bank-bank Islam telah menilai prestasi dan tahap perkhidmatan dari segi kuantitatif 
dan kualitatif agar setanding dengan amalan terbaik antarabangsa dengan 
melaksanakan tanda aras bagi memperkukuhkan lagi daya saing dan daya tahan 
perbankan Islam di negara ini. Sehubungan dengan itu, sebuah badan 
antarabangsa, IFSB iaitu Islamic Financial Services Board yang membuat 
standard untuk kewangan Islam sama seperti BIS untuk bank konvensional juga 
telah ditubuhkan di negara kita. 

Keempat, pembangunan modal insan kewangan Islam. Pusat Pendidikan 
Kewangan Islam Antarabangsa (INCEIF) dan Akademi Penyelidikan Syariah 
Antarabangsa dan Kewangan Islam (ISRA) ditubuhkan di Malaysia bertujuan 
untuk membangunkan modal insan bagi menyokong pembangunan kewangan 
Islam dalam melahirkan kumpulan tenaga kerja mahir dan pakar syariah melalui 
pendidikan tinggi dan menjadikan Malaysia sebagai pusat rujukan syariah.  

Kini, INCIEF telah diiktiraf sebagai pusat kecemerlangan pendidikan 
antarabangsa dalam kewangan Islam di mana lebih 1,500 pelajar dari 67 buah 
negara telah berjaya mengikuti program Chartered Islamic Finance Profesional 



Pemindahan operasi dan aktiviti Jendela Islam kepada entiti tunggal yang. berasingan daripada bank konvensional merupakan langkah paling sesuai untuk membawa kewangan Islam ke tahap yang lebih tinggi dalam masa yang singkat. Hasilnya 11 buah bank konvensional telah menaik taraf operasi Jendela Islam kepada sebuah Bank Islam berskala penuh. Dasar ini sekali gus meningkatkan jumlah Bank Islam di Malaysia kepada 17. Penubuhan subsidiari Bank Islam dapat meluaskan skop perniagaan dengan menawarkan pelbagai produk kewangan Islam berlandaskan syariah dengan menggunakan sumber yang boleh dikongsi bersama. Inisiatif ini juga diperkukuhkan dengan usaha berterusan dalam memantapkan rangka kerja perundangan, pengawalseliaan dan syariah. Bagi memastikan sektor kewangan Islam dapat berkembang secara teratur dan pada masa yang sama kestabilan kewangan dikekalkan. Kini aset perbankan Islam merangkumi hampir 20% daripada jumlah aset perbankan negara seperti mana yang disasarkan dalam Pelan Induk Sektor Kewangan 2001-2010. Di samping itu kerajaan juga mengambil beberapa langkah strategik bagi memantapkan sistem kewangan Islam yang termasuk pertamanya pewartaan Akta Bank Negara Malaysia 2009. #1020. Akta Bank Negara Malaysia 2009 mengiktiraf kewangan Islam secara jelas dan eksplisit sebagai sebahagian daripada sistem kewangan negara bagi meningkatkan lagi kedudukan Islam di Malaysia. Akta Bank Negara Malaysia 2009 juga meletakkan Majlis Penasihat Syariah sebagai badan authority tertinggi bagi membuat keputusan berkaitan syariah dalam kewangan Islam. Keduanya, memperkasakan Jawatankuasa Syariah di dalam institusi kewangan Islam. Bagi memastikan institusi kewangan Islam mematuhi syariah sepenuhnya, peranan dan fungsi Jawatankuasa Syariah telah dipertingkatkan dari hanya memberi nasihat kepada bertanggungjawab dan melaksanakan keputusan syariah dan meneliti keseluruhan operasi institusi kewangan Islam tersebut. Di samping itu, bagi menyokong tugas Lembaga Pengarah dan Jawatankuasa Syariah, pengurusan kanan sesebuah institusi kewangan Islam menggalakkan budaya pematuhan syariah yang kukuh di dalam organisasinya termasuk melaksanakan amalan terbaik dalam tadbir urus syariah yang merangkumi semua aspek operasi institusi tersebut. Ketiga, pelaksanaan tanda aras kewangan Islam. Semenjak tahun 2004, bank-bank Islam telah menilai prestasi dan tahap perkhidmatan dari segi kuantitatif dan kualitatif agar setanding dengan amalan terbaik antarabangsa dengan melaksanakan tanda aras bagi memperkukuhkan lagi daya saing dan daya tahan perbankan Islam di negara ini. Sehubungan dengan itu, sebuah badan antarabangsa, IFSB iaitu Islamic Financial Services Board yang membuat standard untuk kewangan Islam sama seperti BIS untuk bank konvensional juga telah ditubuhkan di negara kita. Keempat, pembangunan modal insan kewangan Islam. Pusat Pendidikan Kewangan Islam Antarabangsa (INCEIF) dan Akademi Penyelidikan Syariah Antarabangsa dan Kewangan Islam (ISRA) ditubuhkan di Malaysia bertujuan untuk membangunkan modal insan bagi menyokong pembangunan kewangan Islam dalam melahirkan kumpulan tenaga kerja mahir dan pakar syariah melalui pendidikan tinggi dan menjadikan Malaysia sebagai pusat rujukan syariah. Kini, INCIEF telah diiktiraf sebagai pusat kecemerlangan pendidikan antarabangsa dalam kewangan Islam di mana lebih 1,500 pelajar dari 67 buah negara telah berjaya mengikuti program Chartered Islamic Finance Profesional.